**სს “საქართველოსრკინიგზა”**

**დირექტორთასაბჭოს**

**დადგენილება**

2020 წლის 3 აპრილი №10/12

**„სატვირთო გადაზიდვების ტარიფები და დამატებითი საფასურები“-ში დამატებების შეტანის შესახებ**

1. ცნობად იქნას მიღებული, სს ,,საქართველოს რკინიგზის“ ფილიალ ,,საქართველოს რკინიგზის სატვირთო გადაზიდვების ფილიალის“ 2020 წლის 3 აპრილის №13428 მოხსენებითი ბარათი.

2. მიზანშეწონილად იქნას მიჩნეული, საქართველოს სარკინიგზო კოდექსის 64-ე მუხლის შესაბამისად, სს ,,საქართველოს რკინიგზის“ დირექტორთა საბჭოს 2016 წლის 29ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას დამატებები, კერძოდ:

**ა)** მუხლ VII.-ს დაემატოს ახალი 22-ე პუნქტი შემდეგი რედაქციით:

„22. 1 აპრილიდან - 1 ნოემბრამდე პერიოდში, სადგურ გარდაბნის გავლით სადგურ ფოთამდე/ბათუმამდე(მათ შორის პორტებამდე)175 ათასი და მეტი ტონა გრანულირებული გოგირდის (გნგ-ს კოდი- 2503) რკინიგზების ინვენტარული პარკის ვაგონით გადაზიდვისას, როდესაც გამომგზავნი ქვეყანა თურქმენეთია, გადაზიდვის მთელ მოცულობაზე, დადგინდეს მოცულობითი ტარიფი 6,00/7,00 აშშ დოლარის ოდენობით ერთ ტონა ტვირთზე. ამასთან, დადგენილი მოცულობის შეუსრულებლობის შემთხვევაში გადაზიდულ ტვირთს დაერიცხოს სპეცტარიფები დადგენილი მუხლი V.-ის 14-ე პუნქტით.“;

**ბ)** მუხლ VII.-ს დაემატოს ახალი 23-ე პუნქტი შემდეგი რედაქციით:

„23. 2020 წლის 1 აპრილიდან - 2020 წლის 31 დეკემბრის ჩათვლით, სადგურ გარდაბნის გავლით სადგურ ფოთამდე (მათ შორის პორტი) 450 ათასი და მეტი ტონა ქვანახშირის (2701) საკუთარი (არენდირებული) ან საქართველოს რკინიგზის ინვენტარული პარკის ვაგონებით გადაზიდვისას, როდესაც გამომგზავნი ქვეყანა რუსეთის ფედერაციაა, გადაზიდვის მთელ მოცულობაზე, დადგინდეს მოცულობითი ტარიფიუკან დასაბრუნებელი საკუთარი ცარიელი ვაგონის გადაზიდვის ღირებულებისა და სადგურის მომსახურების (დატვირთული, ცარიელი) ჩათვლით - 4,60 აშშ დოლარის ოდენობით ერთ ტონა ტვირთზე.ამასთან, დადგენილი მოცულობის შეუსრულებლობის შემთხვევაში გადაზიდულ ტვირთს დაერიცხოს სპეცტარიფი დადგენილი მუხლი V.-ის 31-ე პუნქტით.“.

2. წინამდებარე დადგენილება ძალაში შევიდეს 2020 წლის 1 აპრილიდან.

3.ფილიალმა “ვორლდ ბიზნეს სოლუშენს”  (ლ.კუკავა) უზრუნველყოს შესაბამისი ცვლილებების შეტანა სატვირთო გადაზიდვების ბილინგის ერთიან ელექტრონულ სისტემაში.

4.კონტროლი დადგენილების შესრულებაზე განახორციელოს სს ,,საქართველოს რკინიგზის“ ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილემ ფინანსურ დარგში (მ. ტალახაძე).

**დირექტორთა საბჭოს თავმჯდომარე**

**დ. ფერაძე**